Hei, olen Rory Kaye.
Aion opettaa aiheesta, josta en ole koskaan ennen opettanut TV:ssä: -
miten eletään läheisessä Jumalan yhteydessä.
On valtava etuoikeus saada puhua tästä aiheesta.
Saamme elää Jumalan yhteydessä jatkuvasti, kun käännymme -
vastaanottamaan häneltä Pyhän Hengen voiman ja täyteyden.
Silloin hänen läsnäolonsa täyttää meidät ylivuotavasti.
Kyseessä ei ole ylihengellisyys vaan uskominen Jumalan Sanaan.
Kuuntele, mitä Raamattu sanoo uudesta liitosta.
Lupaukset löytyvät Jer. 31:33-34:stä -
ja Hepr. 8:10-12:sta.
4 lupausta.
1. "Minä laitan lakini heidän sisimpäänsä."
2. "Minä olen heidän Jumalansa, ja he ovat minun kansani."
3. "He kaikki tuntevat minut, pienimmästä suurimpaan."
Siinä ei sanota: "He tietävät minusta asioita."
Hepr. 10:15 kertoo, -
että nämä lupaukset tulivat Pyhältä Hengeltä profeetta Jeremialle.
Sanoma tuli hepreaksi. Sana "tuntea" on hepreaksi jada.
Se tarkoittaa: "Te elätte syvästi liittyneinä minuun."
Kyseessä on Jumalan ihana uuden liiton lupaus.
Mutta koska sitä ei julisteta paljon, siihen ei paljon uskotakaan.
Opetukseni tästä asiasta ei ole ylihengellistä eikä väärää -
vaan täysin raamatullista. Saakoon se vahvistaa sinua.
Saat luottaa tähän lupaukseen, koska Jumala ei valehtele.
Meidän tulee uskoa hänen luonteen- laatuunsa, Sanaansa ja lupauksiinsa, -
ei omaan uskoomme tai tunnustukseemme.
Hän lupaa: "Te tunnette minut." Elätte syvässä yhteydessä minuun -
pienimmästä suurimpaan."
Pienimmillä on suurin tarve olla Jumalaan yhteydessä
Suurimmillakin on sama tarve, mutta he eivät ehkä tiedosta sitä.
Mutta me pienet tiedämme, että ilman Jumalaa....
Kun tulin uskoon, en uskonut Raamattuun tai taivaaseen.
En uskonut Uuteen testamenttiin.
Mutta kuulin, että voisin saada syvän Jumala-yhteyden -
ja että hän opettaisi minua. Aloin janota Jumalan puoleen.
Vasta uskoontulleena minut lähetettiin evankelioimaan Israeliin.
Lähettäjinä oli suomalainen nainen ja hänen amerikanjuutalainen miehensä.
He johtivat juutalaista radiotyötä. Olin ollut uskossa vasta 5 kuukautta.
Olin evankelistana tiimissä, -
joka aikoi kulkea Pohjois-Israelin Golanilta ja Kirjat Shmonasta -
etelään Eilatiin asti -
ja vielä etelämmäs Nuweibaan, joka nyt kuuluu Egyptille.
Israelilaiset ylittivät muinoin Punaisenmeren Nuweiban kohdalta -
ja saapuivat Siinain vuorelle Arabiaan Gal. 4:n mukaan.
Vasta uskoontulleena julistin evankeliumia kautta Israelin.
Koska tiesin niin vähän, riipuin kiinni Jumalassa.
Jatkuva avun etsiminen Jumalalta liittyy hänessä pysymiseen.
Jeesus sanoi: "Pysykää minussa, niin minä pysyn teissä."
Emme voi itse tehdä mitään, -
mutta jos pysymme oksana Jeesus-viinipuussa, -
saamme hänen elämänsä, neuvonsa, rauhansa, ilonsa -
ja rakkautensa.
Riipuin Herrassa, koska tunsin silloin niin vähän Sanaa.
Luin Raamattua 16-18 tuntia päivässä, koska aluksi en tiennyt mitään.
Paastosin, rukoilin, evankelioin ja opin.
Viikkojen kuluttua tutustuin Israelissa mahtavaan mieheen, Risto Santalaan.
Hänestä tuli minulle hengellinen isä ja ystävä.
Hän hautasi oman poikansa Israeliin ja otti minut kuin omaksi pojakseen.
Kysyin häneltä: "Mihin raamattu- kouluun minun pitäisi mennä?"
Risto, joka johti Suomen Lähetysseuran Israelin työtä, -
sanoi minulle näin: "Älä mene ihmisten raamattukouluun.
Mene Jumalan luo ja anna Pyhän Hengen opettaa sinua.
Opiskele Raamattua, niin Jumalan Henki antaa sinulle ilmestystä."
Hän suositteli minulle myös Alfred Edersheimin kirjaa, -
jotta ymmärtäisin Raamatun miljöötä.
"Pyhä Henki opettaa sinua." Valtavan hyvä neuvo.
Olen todella kiitollinen Ristosta. Ajattelen häntä joka päivä.
Israelissa olon jälkeen -
luin Sanaa, rukoilin ja paastosin useamman kuukauden ajan.
Oli jännittävää, kun Jumala alkoi opettaa minua.
Me nuoret uskovat saimme Jumalalta jotain, -
ja Jumala vahvisti sanomansa, kun kävimme kirkossa.
Pyhä Henki meissä todisti kuulemamme todeksi.
Mutta voimme elää lapsenkaltaisina koko elämämme.
Olen ollut julistajana jo 40 vuotta. Olen nyt 61. Elän edelleen samoin!
Odotan edelleen hänen opetustaan ja haluan olla hänen yhteydessään.
Uuden liiton kolmannen lupauksen mukaan -
saamme tuntea, "jadata", hänet, olla häneen läheisessä yhteydessä.
Yli 40 Raamatun jaetta kertoo, -
miten Jumalan tuntemisen kautta saamme kaiken muunkin hyvän.
Syvässä Jumala-yhteydessä eläminen on siis mahdollista.
Haluan nyt Jumalan armosta profetoida. Herra sanoo näin: -
"Minä rakastan sinua. Annoin Jeesuksen kuolla ristillä, -
jotta pääsisit uuteen liittoon, ihanaan evankeliumiin.
Saat syntisi anteeksi, -
mutta lisäksi minä unohdan tekemäsi vääryydet, kun käännyt puoleeni.
Täytän sinut läsnäolollani ja saat elää syvässä yhteydessä minuun, -
siinä määrin, kun pysyt täynnä Henkeäni. Aamen."
Miksi Jumala käskee meitä pysymään täynnä Henkeä?
Hän pitää kyllä oman osuutensa liitosta.
Kun maallisetkin isätkin antavat lapsilleen ruuan, -
miten paljon enemmän taivaan Isä antaa Pyhän Hengen niille, -
jotka sitä anovat.
Jeesuksen työn tähden saamme täyttyä Hengellä jatkuvasti.
Kun käännymme Jumalan puoleen, hän pitää meidät yhteydessään.
Yhdistettävyys on hieno sana. Nokian mottokin oli connecting people.
Pyhä Henki yhdistää meidät Isään ja Jeesukseen.
Sitä tarkoittaa "olla taivaallisissa Kristuksen kanssa".
Jeesus on taivaallisissa Isän oikealla puolella, -
ja Pyhän Hengen kautta meillä on yhteys sinne saakka.
Olemme heikkoja ihmisiä, -
mutta jos riipumme Jumalassa, -
ja annamme ajatusmaailmamme ja tunne-elämämme hänelle, -
ne uudistuvat.
Muutumme yhä enemmän Mestarimme kaltaisuutta kohti, -
kuten Room. 12:1-2:ssa ja 7 muussa UT:n kohdassa sanotaan.
Nyt haluaisin mennä 2. Kor. 3:3:een.
David Pawsonin mukaan kyseessä on Kolmas Korinttolaiskirje.
Oli miten oli, kutsumme sitä Toiseksi Korinttolaiskirjeeksi.
"Sillä ilmeistä on, että te olette Kristuksen kirje, -
meidän palvelustyöllämme kirjoitettu, -
ei musteella, vaan elävän Jumalan Hengellä, -
ei kivitauluihin, vaan sydämen lihatauluihin."
Sama ajatus löytyy myös Hepr. 8:10:stä ja 10:16-17:sta.
"Tämmöinen luottamus meillä on Kristuksen kautta Jumalaan; -
ei niin, että meillä itsellämme olisi kykyä ajatella jotakin, -
ikäänkuin se tulisi meistä itsestämme, -
vaan se kyky, mikä meillä on, on Jumalasta, -
joka myös on tehnyt meidät kykeneviksi -
olemaan uuden liiton palvelijoita, ei kirjaimen, vaan Hengen."
Jae 15: "Vielä tänäkin päivänä, kun Moosesta luetaan, -
on peite heidän sydämensä päällä; -
mutta kun heidän sydämensä kääntyy Herran tykö..."
Evankeliumi julistettiin ensin juutalaisille, sitten muille.
Minäkin käyn synagogissa kertomassa uudesta liitosta.
Niin juutalaiset tekevät, eikä siinä ole mitään väärää.
Niin tekivät ensimmäiset kristitytkin, kun he menivät juutalaisten luo -
kertomaan uuden liiton hyviä uutisia. Kun joku kääntyy Herran puoleen -
hän pääsee uuteen liittoon, saa syntinsä anteeksi -
ja saa ottaa vastaan Pyhän Hengen opetusta.
Jumalasta tulee huolenpitäjämme ja Isämme ja meistä hänen lapsiaan.
Opimme tuntemaan häntä ja saamme elää häntä lähellä.
Sitä kautta muutumme. Alamme luottaa Jeesuksen paluuseen -
ja ruumiimme kirkastumiseen. Olen näistä asioista aivan varma.
Odotan kovasti ikuisuutta Jumalan kanssa. Se on minulle todellista.
Ajatus ei ole peräisin minusta itsestäni, koska en uskonut mihinkään.
Mutta Pyhä Henki muuttaa meitä ja vakuuttaa meidät totuudesta.
2. Kor. 3:17:ssa kerrotaan, kenen yhteydessä elämme.
"Sillä Herra on Henki, ja missä Herran Henki on, siinä on vapaus."
Isä, Poika ja Pyhä Henki eivät kilpaile keskenään.
Pyhä Henki, Herra, asuu sisimmässämme ja opettaa meitä.
Hän on rabbi, joka opettaa meitä ympäri vuorokauden.
Saamme voiman tehdä Jumalan tahdon ja voittaa kiusaukset.
Sitten hän neuvoo, miten voimme auttaa toisia vapautumaan.
Joh. 14:12: "Joka uskoo minuun, myös hän on tekevä niitä tekoja, -
joita minä teen, ja suurempiakin - sillä minä menen Isän tykö."
Jeesus eli läheisessä yhteydessä Isään.
Hän tiesi, mitä Isä halusi hänen sanovan ja tekevän.
Hän pysyi Isässä Pyhän Hengen avulla.
Meillä on aivan sama Pyhä Henki, kuin Jeesuksella oli.
Pyhä Henki tahtoo auttaa meitä elämään Jumalan yhteydessä.
Jeesus sanoo Joh. 15:ssa: "Jos te pysytte minussa, minä pysyn teissä."
Joh. 15:8: -
"Siinä minun Isäni kirkastetaan, että te kannatte paljon hedelmää..."
Kyse ei ole pelkästä Hengen hedelmästä, -
jota kannamme arjessa vaihtelevassa määrin.
Kannamme pysyvää hedelmää silloin, kun kauttamme tulee joku uskoon -
ja alkaa kasvaa opetuslapsena. Sellainen hedelmä säilyy ikuisuuteen -
jos kyseinen henkilö pysyy uskollisen Herramme yhteydessä.
Herra ei käännytä ketään pois. Kun tulet hänen luokseen, kuulut hänelle.
Anna hänelle itsesi kokonaan. Älä jää kiinni synnin kahleisiin.
Jos olet jäänyt synnin koukkuun, etsi apua pastorilta tai muulta uskovalta.
Hän auttaa sinut vapauteen yksi kiusaus kerrallaan.
Vaikka lankeaisit miljoona kertaa, Jumala antaa anteeksi.
Mutta meidän ei ole tarkoitus jäädä vaipanvaihtoa tarvitseviksi vauvoiksi.
Jumala haluaa meidän kasvavan armossa tuntemisensa kautta.
Meidän tulee pyytää häneltä jatkuvasti apua ja opetusta.
Hänen rauhansa, ilonsa ja uskonsa meissä auttavat meitä -
tietämään ja tekemään hänen tahtonsa.
"Herra on Henki, ja missä Herran Henki on, siinä on vapaus.
Me kaikki, jotka peittämättömin kasvoin..."
Mooses tarvitsi kasvoilleen peitteen, jottei Herran kirkkaus niiltä katoaisi.
Me emme tarvitse peitettä vaan kuljemme kirkkaudesta kirkkauteen.
"... jotka peittämättömin kasvoin katselemme Herran kirkkautta...
muutumme saman kuvan kaltaisiksi kirkkaudesta kirkkauteen, -
niin kuin muuttaa Herra, joka on Henki."
Elämässämme oleva kirkkaus on peräisin Pyhältä Hengeltä.
Minusta on ihana opettaa tästä aiheesta.
Mutta miten usein tästä valtavasta aiheesta pyydetään opettamaan?
Elämässämme on sitä enemmän yliluonnollisuutta, -
mitä lähempänä Jumalaa elämme, -
mitä enemmän luotamme Jeesuksen ristintyöhön -
ja mitä enemmän täytymme Pyhällä Hengellä.
Mikä on puhdasta jumalanpalvelusta Isän ja ihmisten edessä?
Pysyä puhtaana maailman saasteelta ja pitää huolta leskistä ja orvoista.
Rakasta ihmisiä ja kerro heille Jumalan Sanaa.
Jeesus käski meidän saarnata evankeliumia kaikille kansoille.
Itse asiassa evankeliumia tulisi julistaa, ei vain saarnata.
Meidän tulee tuoda sitä esille kuten ilmoitusasiat kokouksessa.
Voimme myös käydä henkilökohtaisia keskusteluja.
Sekin on hyvien uutisten kuuluttamista ja ilmoittamista.
Jatketaan 2. Kor. 3:3-9:sta.
Mennään sittenkin 2. Kor. 3:17-18:aan.
"Herra on Henki, ja missä Herran Henki on, siinä on vapaus."
Kun elät lähellä Jumalaa, sisimpäsi vapautuu.
Saat voittaa kiusaukset, epäilyt, ihmispelon, turvattomuuden tunteen -
ja kahtaalle häilyvyyden. Mitä se on?
Kahtaalle horjuva pääsee hitaammin perille kuin suoraan kulkeva.
Väitämme uskovamme esim. Jumalan parantavaan voimaan, -
mutta sitten sanomme "mutta".
Häilymme kahtaalle.
Jumala tahtoo meidän luottavan itseensä ilman muttia.
Hän auttaa meitä ottamaan vastaan kaikki lupauksensa.
Otetaan esille 2. Tess. 3:3-9.
Paavali puhuu Tessalonikalaiskirjeissä paljon Jeesuksen paluusta -
ja siitä, miten meidän tulisi elää.
Jos mietit Jeesuksen tuloon liittyviä asioita, -
Paavali kertoo niistä 2. Tess. 2:ssa. Mutta luetaan nyt 1. Tess. 3:2-9: -
"Lähetimme Timoteuksen...Jumalan palvelijan Kristuksen evankeliumissa -
vahvistamaan teitä ja rohkaisemaan teitä uskossanne."
Timoteus oli Efeson seurakunnan johtava pastori.
Siellä oli myös apostoli Johannes ennen karkotustaan Patmokselle.
Timoteus matkusteli myös muualla.
Ei Efeso niin kaukana ollut esimerkiksi Tessalonikasta.
"Lähetimme Timoteuksen...Jumalan palvelijan Kristuksen evankeliumissa, -
vahvistamaan teitä ja rohkaisemaan teitä uskossanne, -
ettei kukaan horjuisi näissä ahdingoissa.
Sillä itse te tiedätte, että meidät on semmoisiin pantu."
Miten koetuksista voisi selvitä ilman läheistä yhteyttä Jumalaan?
"...ettei kukaan horjuisi näissä ahdingoissa.
Sillä itse te tiedätte, että meidät on semmoisiin pantu.
Sanoimmehan, kun olimme teidän tykönänne, teille jo edeltäpäin, -
että meidän oli ahdinkoon joutuminen, niinkuin on käynytkin...
Sentähden minä, kun en enää jaksanut kestää kauemmin, -
lähetinkin tiedustelemaan teidän uskoanne, -
ettei vain kiusaaja liene teitä kiusannut -
ja...vaivannäkömme mennyt hukkaan.
Mutta nyt, kun Timoteus tuli teidän tyköänne meidän tykömme -
ja toi meille ilosanoman teidän uskostanne ja rakkaudestanne -
ja siitä, että te aina pidätte meitä rakkaassa muistossa ikävöiden meitä -
sentähden olemme teidän uskostanne...saaneet lohdutusta -
teihin nähden kaikessa hädässämme ja ahdistuksessamme; -
sillä nyt me elämme, jos te seisotte lujina Herrassa.
Kuinka voimmekaan kyllin kiittää Jumalaa teidän tähtenne -
kaikesta siitä ilosta, mikä meillä teistä on Jumalamme edessä!"
Mitä tarkoittaa "Jumalan edessä" tai hänen läsnäolossaan?
Mehän elämme maan päällä, eikä tuossa puhuta Paavalin näyistä.
Jos elät läheisessä Jumala-yhteydessä uskon kautta, -
pääset hänen kasvojensa eteen valtaistuinsaliin.
Kun luotat häneen ja tunnet hänet, elät hänen kasvojensa edessä.
Jumala tuntuu läheisemmältä. Häntä on helpompi palvoa.
Otetaan esille 1. Piet. 5:6-7.
Pietari oli apostoli.
Hän oli ollut lähellä Herraa.
Hän tiesi, mitä oli Herran kieltäminen sekä yhteyden uudistuminen.
Hän sanoo: "Koska siis Kristus on kärsinyt lihassa, -
niin ottakaa tekin aseeksenne sama mieli -
sillä joka lihassa kärsii, se lakkaa synnistä -
ettette enää eläisi...ihmisten himojen...
vaan Jumalan tahdon mukaan.
Riittäähän, että menneen ajan olette täyttäneet pakanain tahtoa -
vaeltaessanne irstaudessa jne."
Hän jatkaa jakeessa 16: -
"...mutta jos hän kärsii kristittynä, älköön hävetkö, -
vaan ylistäköön sen nimensä tähden Jumalaa.
Sillä aika on tuomion alkaa Jumalan huoneesta...
niin mikä on niiden loppu, -
jotka eivät ole Jumalan evankeliumille kuuliaiset...
Sentähden, uskokoot myös ne, jotka Jumalan tahdon mukaan kärsivät, -
sielunsa uskolliselle Luojalle, tehden sitä, mikä hyvää on."
"Nöyrtykää siis Jumalan väkevän käden alle, -
että hän ajallansa teidät korottaisi, -
ja 'heittäkää kaikki murheenne hänen päällensä, -
sillä hän pitää teistä huolen'...
Vastustakaa häntä [perkelettä] lujina uskossa..."
Eläessämme lähellä Jumalaa, uskomme on luja.
Kun luotat Sanan lupauksiin, pysyt syvällä Herran yhteydessä.
Sain Risto Santalalta hyvän ohjeen lukea paljon Sanaa.
Myös Pyhä Henki kehotti minua jatkamaan Raamatun lukemista.
Hän johdatti minut lukemaan myös Rees Howellsin kirjan esirukouksesta.
Kahdeksan vuoden ajan päätehtäväni oli esirukous.
Henki johdatti minut lukemaan myös kaikki Andrew Murrayn kirjat.
Murray opetti Jumalan yhteydessä pysymisestä, -
Herran levosta ja Jumalan rauhasta.
Olisi niin paljon puhuttavaa.
Katsotaan vielä 2. Piet. 1:20-21: -
"Ja tietäkää ennen kaikkea se, ettei yksikään Raamatun profetia ole -
kenenkään omin neuvoin selitettävissä; -
sillä ei koskaan ole mitään profetiaa tuotu esiin ihmisen tahdosta, -
vaan Pyhän Hengen johtamina ihmiset ovat puhuneet sen, -
minkä saivat Jumalalta." VT:nkin profeetat puhuivat Hengen johtamina.
Mutta uudessa liitossa tilanne on vielä väkevämpi.
Jeesus sanoi, että vähäisinkin Jumalan valtakunnassa -
on suurempi kuin suurin profeetta Johannes Kastaja.
Johannes ei tehnyt ihmeitä -
vaan osoitti kohti Jeesusta ja Jumalan valtakuntaa.
Jumala tahtoo meidän olevan syvässä yhteydessä itseensä -
ja luottavan itseensä joka tilanteessa.
Jumala rakastaa sinua.
Hän on luvannut, että saat oppia tuntemaan hänet.
Turvaudutaan häneen ja käännytään hänen puoleensa joka päivä, -
jotta pysymme hänen yhteydessään. Aamen.
On ollut ilo opettaa teille Sanaa.
Olen matkoillani tutustunut moneen kristilliseen TV-työhön, -
mutta vain harvoin olen nähnyt niin vilpitöntä, korkealaatuista ja selkeää -
Jumalan Sanan julistusta kuin täällä TV7:ssa.
Mutta voidakseen julistaa ilosanomaa kautta maailman -
TV7 tarvitsee esirukousta ja taloudellista tukea. Kiitos.
Suomennos: Annamari Kortelainen